BCPG ลุ้นเปิดเหนือจอง Pre Open 5 นาทีอยู่ที่ 11 บ.
BCPG หุ้นน้องใหม่เตรียมเทรดวันแรกลุ้นเปิดเหนือจอง! โดยมีราคาก่อนเปิดตลาด (Pre Open) 5 นาที อยู่ที่ 11.00 บาท จาก IPO ที่ 10 บาท และจำนวนหุ้นที่มีการซื้อขายก่อนเปิดตลาดประมาณ 46 ล้านหุ้น ด้านฝั่งซื้อ (Bid) ประมาณ 24.31 ล้านหุ้น ส่วนฝั่งขาย (Offer) ประมาณ 21.76 ล้านหุ้น ขณะที่ ผู้บริหารมั่นใจเปิดเหนือจองแน่นอน โดยมี บล.ทิสโก้ เป็นที่ปรึกษาทางการ
28 ก.ย. 2559

ผู้สื่อข่าวรายงานว่า บริษัทบีซีพีจี จำกัด (มหาชน) หรือ BCPG มีราคาก่อนเปิดตลาด (Pre Open) 5 นาที อยู่ที่ 11.00 บาท จาก IPO ที่ 10 บาท และจำนวนหุ้นที่มีการซื้อขายก่อนเปิดตลาดประมาณ 46 ล้านหุ้น ด้านฝั่งซื้อ (Bid) ประมาณ 24.31 ล้านหุ้น ส่วนฝั่งขาย (Offer) ประมาณ 21.76 ล้านหุ้น โดยมี บล.ทิสโก้ เป็นที่ปรึกษาทางการเงิน
 
ด้าน บล.ทิสโก้ ระบุในบทวิเคราะห์ โดยให้ราคาเป้าหมาย BCPG ณ สิ้นปี 60 อยู่ที่ 12.40 บาท คำนวณจากวิธี DCF-SOTP โดยรวมทั้งโครงการในไทย 130MW และโครงการที่ญี่ปุ่น 117MW และอีก 77.1MW ที่ญี่ปุ่นจะรวมเข้ามาในประมาณการหลังจากที่เชื่อมต่อระบบแล้ว โดยทุก 20MW ที่เพิ่มขึ้นจะทำให้มูลค่าที่เหมาะสมเพิ่มขึ้น 0.23 บาท และคาดอัตราการจ่ายเงินปันผลที่ 60-70% ของกำไร
ทั้งนี้ BCPG ประกอบธุรกิจโซล่าฟาร์มขนาด 118MW ภายในประเทศภายใต้สัญญา PPA โดยมี Adder 8 บาท/kwh โดยได้เริ่ม CoD มาแล้ว 3 เฟสในช่วงปี 54-57 โดยมี EBITDA/MW เพิ่มขึ้นจาก 19 ล้านบาท ในเฟสที่ 1, 25 ล้านบาท ในเฟสที่ 2 และ 27 ล้านบาท ในเฟสที่ 3 เป็นไปตามต้นทุนการลงทุนที่ลดลง
รวมทั้ง BCPG ได้ชนะการประมูล PPA กำลังการผลิต 12MW ภายใต้โครงการโซล่าฟาร์มสหกรณ์ คาดว่าจะเริ่ม CoD ในช่วงไตรมาส 1/60 โดยคาด EBITDA/MW อยู่ที่ 6.30 บาท และคาด EBITDA จากการดำเนินงานในปี 59 ที่ 2.7 พันล้านบาท สำหรับโครงการนี้และจะเพิ่มขึ้นเป็น 2.9 พันล้านบาทในปี 60
 